ZAPISNIK
45. sjednice Vijeća Mjesnog odbora Kupinečki Kraljevec - centar,
održane 28. siječnja 2025. (utorak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 18,00 sati

Nazočni članovi Vijeća:
Kristijan Jakolić, Ivan Krešić, Dubravka Milača i Marko Samaržija.

Nenazočni članovi Vijeća: Fran Marjanović.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 45. sjednicu Vijeća. 

Predlaže da se prije utvrđivanja dnevnog reda usvoji zapisnik 44. sjednice. 

Bez rasprave, jednoglasno (4 “za”), Vijeće prihvaća tekst zapisnika 44. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.
Vijeće je jednoglasno (4 “za”) usvojilo 

[bookmark: _Hlk523472998]dnevni red

1. Prijedlog izvješća o radu Vijeća Mjesnog odbora Kupinečki Kraljevec – centar za 2024.
2. Prijedlog programa rada Vijeća Mjesnog odbora Kupinečki Kraljevec – centar za 2025.
3. Rasprava o zamolbi za postavljanje prometnog znaka „slijepa cesta“ na ulazu u ulicu Vlašići iz smjera ulice Potočka cesta
4. Izgradnja dječjeg vrtića u Kupinečkom Kraljevcu
5. Deficitarne obrtničke djelatnosti
6. Obavijesti, pitanja i prijedlozi


Ad 1) Prijedlog izvješća o radu Vijeća Mjesnog odbora Kupinečki Kraljevec – centar za 
           2024.

        Predsjednik Vijeća konstatira da su članovi Vijeća primili Prijedlog izvješća u pisanom obliku. Otvara raspravu.
       Budući da nema primjedbi niti drugih prijedloga, Prijedlog izvješća daje na glasovanje.
       Vijeće je jednoglasno (4 „za“) donijelo

Izvješće o radu
Vijeća Mjesnog odbora Kupinečki Kraljevec - centar za 2024. 
         

Uvod

      Vijeće Mjesnog odbora Kupinečki Kraljevec - centar ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije.
      

       Vijeće je tijekom 2024. održalo  11 sjednica.
       Prisutnost članova Vijeća  sjednicama Vijeća bila je u prosjeku 4,8 od 5 članova Vijeća, odnosno 96 %. Ukupno je obrađeno 65 točaka dnevnog reda što prosječno iznosi 5,9 točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale 685 minuta što je prosječno 62,27 minuta po sjednici. 
       Vijeće Mjesnog odbora Kupinečki Kraljevec centar ukupno je je donijelo 43 akta.
       Jednoglasno je donijelo 43 akta  ili 100 %.


Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec - centar (članak 21).
       Predsjednik  saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Informira građane o  svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec - centar (članak 22).
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
 

Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec - centar (članak 23).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja te sudjelovali u izlascima na teren i rješavanju problema građana.
  
Tabelarni pregled

Sjednice Vijeća

	     Opis obilježja
	

	 Broj održanih sjednica
	11

	 Prosječni broj članova Vijeća ( po sjednici)
	4,8/5

	 Prosječno trajanje sjednica (minuta)
	62,27

	 Broj točaka dnevnog reda (ukupno)
	65

	 Broj donijetih akata
	43




Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	34
	5
	0
	100

	35
	4
	1
	80

	36
	5
	0
	100

	37
	4
	1
	80

	38
	5
	0
	100

	39
	5
	0
	100

	40
	5
	0
	100

	41
	5
	0
	100

	42
	5
	0
	100

	43
	5
	0
	100

	44
	5
	0
	100




Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	10

	Prostori mjesne samouprave
	12

	Prostorno planiranje
	1

	Zaštita okoliša
	1

	Javni prijevoz
	2

	Promet
	3

	Javni objekti – dječji vrtić
	1

	Funkcioniranje Vijeća
	9

	Ostalo
	4


                                                        
   
Z A K L J U Č A K

         Vijeće Mjesnog odbora Kupinečki Kraljevec – centar izražava nezadovoljstvo na realizaciju Plana komunalnih aktivnosti Gradske četvrti Brezovica u 2024. godini, u dijelu koji se odnosi na Mjesni odbor Kupinečki Kraljevec – centar.
         Vijeće izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time prema Mjesnom odboru Kupinečki Kraljevec – centar, osobito radi toga što postojećim Prostornim planom Grada Zagreba nisu rezervirani prostori za  izgradnju sadržaja od vitalne važnosti za opstanak i razvoj.
         Nepostojanje detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte neophodne za kvalitetan život građana, bit će i dalje razlozi velikog zaostajanja Mjesnog odbora Kupinečki Kraljevec-centar za većinu komunalno opremljenih naselja Grada Zagreba. 


Ad 2) Prijedlog programa rada Vijeća Mjesnog odbora Kupinečki Kraljevec – centar za 
          2025.

          Predsjednik Vijeća, Kristijan Jakolić navodi da su članovi Vijeća primili Prijedlog programa u pisanom obliku te otvara raspravu.
          Budući da nema primjedbi niti drugih prijedloga, Prijedlog programa daje na glasovanje.
          Vijeće je jednoglasno (4 „za“) donijelo

	Program rada 
Vijeća Mjesnog odbora Kupinečki Kraljevec - centar
 za 2025. 


Djelovanje Vijeća Mjesnog odbora Kupinečki Kraljevec - centar u 2025. godini u pretežitoj mjeri bit će određeno praćenjem statusa projekata za dogradnju vodoopskrbne mreže, nastavak gradnje mreže odvodnje otpadnih voda, projektiranjem i uređivanjem javnoprometnih površina i objekata, uređivanjem i opremanjem igrališta, zelenih površina, održavanjem prostora mjesne samouprave i dr.
Radi postizanja ovim Programom utvrđenih ciljeva, Vijeće će u 2025. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:
               
               1. praćenju  realizacije  akcija iz Plana malih komunalnih akcija za 2025. i 
                   Plana komunalnih aktivnosti Gradske četvrti Brezovica u 2025. 
               2. utvrđivanju prijedloga prioriteta za Plan komunalnih aktivnosti Gradske četvrti 
                   Brezovica u 2026.  
               3.  praćenje statusa projekata od važnosti za Mjesni odbor Kupinečki Kraljevec –
                   centar
               4. praćenje statusa poništenja suglasnosti i dr. akata za izgradnju svinjogojske farme
               5. praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               6. donošenju akata (Plana malih komunalnih akcija, Godišnjeg izvještaja o izvršenju 
                   financijskog plana i zaključaka) 
               7. suradnji s Vijećem Gradske četvrti Brezovica
               8. suradnji s drugim mjesnim odborima na području Gradske četvrti, osobito 
                   susjednim
               9. suradnji s građanima sa područja Mjesnog odbora 
             10. suradnji s udrugama sa područja naselja Kupinečki Kraljevec



	Ad 3) Rasprava o zamolbi za postavljanje prometnog znaka „slijepa cesta“ na ulazu u ulicu 
           Vlašići iz smjera ulice Potočka cesta

       Predsjednik Vijeća, Kristijan Jakolić konstatira da su članovi Vijeća u pisanom obliku primili presliku zamolbe da se na ulazu u ulicu Vlašići postavi prometni znak „slijepa cesta“ te otvara raspravu.   
     Nakon kraće rasprave u kojoj su sudjelovali svi članovi Vijeća, predsjednik Vijeća utvrđuje Prijedlog zaključka te ga daje na glasovanje.
      Vijeće je jednoglasno (4 „za“)  donijelo


	ZAKLJUČAK
o potrebi postavljanja prometnih znakova “slijepa cesta” u ulicama Vlašići i Milače iz smjera Potočke ceste


1. Vijeće Mjesnog odbora Kupinečki Kraljevec – centar raspravilo potrebu postave odgovarajuće prometne signalizacije na ulazu u ulice Vlašići i Milače iz smjera Potočke ceste kako vozači kojima nije poznato da je samo naseljen dio navedenih ulica asfaltiran, ne bi završavali na polju ili u dvorištu stanovnika čime ugrožavaju svoju sigurnost i uznemiravaju stanovnike.

1. Vijeće predlaže da se u cilju rješavanja ove problematike  na ulazu u ulice Vlašići i Milače iz smjera  Potočke ceste, postavi prometni znak „slijepa cesta“ .

3. Ovaj zaključak dostavlja se Vijeću Gradske četvrti Brezovica na dalje postupanje.


	
	


Ad 4) Izgradnja dječjeg vrtića u Kupinečkom Kraljevcu

          Predsjednik Vijeća, Kristijan Jakolić navodi da su uz ovu točku dnevnog reda članovi Vijeća primili očitovanje Gradskog ureda za obrazovanje, sport i mlade vezano uz organizaciju osnovnoškolskog obrazovanja i osiguranje dodatnih vrtićkih kapaciteta na području Gradske četvrti Brezovica, odn. na prijedloge lokacija za izgradnju dječjeg vrtića u Kupinečkom Kraljevcu što su ih predložila vijeća mjesnih odbora Kupinečkog Kraljevca. Nadalje, izražava nezadovoljstvo što se navedeni ured na lokacije što ih je predložilo Vijeće Mjesnog odbora Kupinečki Kraljevec – centar očitovao negativno. Također navodi da su prijedlozi Vijeća Mjesnih odbora Kupinečki Kraljevec I. i II. istaknuti kao povoljnije opcije za moguću izgradnju predškolske ustanove. Otvara raspravu.
         Temeljem rasprave u kojoj su sudjelovali svi članovi Vijeća, Predsjednik Vijeća utvrdio je Prijedlog zaključka te ga daje na glasovanje.
           Vijeće je jednoglasno (4 “za”) donijelo





ZAKLJUČAK
 o potrebi pokretanja radnji za izgradnju dječjeg vrtića u naselju Kupinečki Kraljevec

1. Vijeće Mjesnog odbora Kupinečki Kraljevec - centar razmotrilo je o analizu lokacija Gradskog ureda za obrazovanje, sport i mlade što su vijeća mjesnih odbora predložila za izgradnju objekta dječjeg vrtića u naselju Kupinečki Kraljevec te Zaključak o potrebi osiguravanja dodatnih vrtićkih kapaciteta na području Kupinečkog Kraljevca što ga je Vijeće Mjesnog odbora Kupinečki Kraljevec II. donijelo na 36. sjednici, 3. siječnja 2025. 

1. Vijeće izražava negodovanje što prijedlozi Vijeća Mjesnog odbora Kupinečki Kraljevec – centar nisu naišli na razumijevanje Gradskog ureda za obrazovanje, sport i mlade.

1. Budući da je nužno žurno rješavanje potrebe za osiguravanjem dodatnih vrtićkih kapaciteta u Kupinečkom Kraljevcu, Vijeće podržava izgradnju dječjeg vrtića na lokacijama Kraljevečki brijegi 70 i Matički 29 što ih je Gradski ured za obrazovanje, sport i mlade istaknuo kao povoljnije opcije za moguću izgradnju dječjeg vrtića. 

1. Vijeće predlaže žurno pokretanje radnji nadležnih tijela za izgradnju dječjeg vrtića u Kupinečkom Kraljevcu.

1. Ovaj zaključak dostavlja se Vijeću Gradske četvrti Brezovica na dalje postupanje.


Ad 5) Deficitarne obrtničke djelatnosti

           Predsjednik Vijeća, Kristijan Jakolić konstatira da su uz ovu točku dnevnog reda članovi Vijeća primili zamolbu Gradskog ureda za gospodarstvo, ekološku održivost i strategijsko planiranje za dostavu podataka o deficitarnim obrtničkim djelatnostima te moli članove da popune izvještaj o anketiranju sa svojim prijedlozima. 
            

Ad 6) Obavijesti, pitanja i prijedlozi

          Predsjednik Vijeća, Kristijan Jakolić navodi da će uputiti požurnice vezano uz potrebu realizacije donesenih zaključaka kojima je Vijeće Mjesnog odbora tražilo postavljanje nove  te obnovu postojeće otuđene ili oštećene prometne signalizacije, postavi prometne opreme „new jersey“ kako bi se onemogućio prilaz unutrašnjosti parcele k.č.br 1815/1 k.o. Kupinečki Kraljevec i navažanje otpada. Također će uputiti požurnicu vezano uz projektiranje nogostupa u Kraljevečkoj cesti u skladu s novom katastarskom izmjerom te rješavanju javne rasvjete u ulici Franje.
          Članica Vijeća, Dubravka Milača moli da se uputi požurnica vezano uz početak radova na izgradnji nogostupa u Potočkoj cesti.

      Budući da je dnevni red iscrpljen te da se nitko više ne javlja za riječ, predsjednik Vijeća,  Kristijan Jakolić zaključuje 45. sjednicu Vijeća Mjesnog odbora Kupinečki Kraljevec – centar. 

        Dovršeno u 19,10 sati.

           Zapisnik vodila:
              Lidija Špišić


     KLASA: 024-08/25-003/260
     URBROJ: 251-13-11-8/005-25-2
     Kupinečki Kraljevec, 28. siječnja 2025. 
                                                                                              

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar 

	                                                                                 Kristijan Jakolić
































Izvješće o glasovanju na 45. sjednici 
Vijeća Mjesnog odbora Kupinečki Kraljevec - centar

